Βίκτωρ Αμεδαίος Β΄ της Σαρδηνίας

Ο Βίκτωρ Αμεδαίος Β΄ (Vittorio Amedeo II di Savoia, 14 Μαΐου 1666 – 31 Οκτωβρίου 1732) από τον Οίκο της Σαβοΐας ήταν δούκας της Σαβοΐας (1675 - 1730), έπειτα βασιλιάς της Σικελίας (1713 - 1720) και μετά βασιλιάς της Σαρδηνίας (1720 - 1730). Κατείχε, επίσης, τους τίτλους του μαρκήσιου του Σαλούτσο, δούκα του Μομφερράτου, πρίγκιπα του Πεδεμοντίου, κόμη της Αόστα, του Μοριέν και της Νίκαιας.

 Ο Βίκτωρ Αμεδαίος Φραγκίσκος γεννήθηκε στο Τορίνο το 1666 και ήταν γιος του Καρόλου Εμμανουήλ Β΄ της Σαβοΐας και της δεύτερης συζύγου του Μαρίας Ιωάννας Βαπτιστής της Σαβοΐας-Νεμούρ, κόρης του Καρόλου Αμεδαίου του Νεμούρ. Μετά το τέλος του πατέρα του το 1675, η μητέρα του ανέλαβε την αντιβασιλεία, την οποία διατήρησε ως το 1684, όταν και ο Βίκτωρ Αμεδαίος Β΄ κατάφερε να την απομακρύνει.Αφού πολέμησε στον Πόλεμο της Ισπανικής Διαδοχής, έγινε Βασιλιάς της Σικελίας το 1713, όμως αναγκάστηκε να ανταλλάξει το βασίλειο αυτό με εκείνο της Σαρδηνίας. Το 1730 παραιτήθηκε και ο θρόνος πέρασε στο γιο του Κάρολο Εμμανουήλ Γ΄. Ο Βίκτωρ Αμεδαίος Β΄ άφησε μια σημαντική πολιτιστική επιρροή στο Τορίνο αναδιαμορφώνοντας το βασιλικό και άλλα παλάτια και οικοδομώντας την Βασιλική της Σουπέργκα, όπου και βρίσκεται σήμερα η σορός του. Νυμφεύτηκε πρώτα το 1684 την Άννα Μαρία των Βουρβόνων, κόρη του Φιλίππου Α΄ της Ορλεάνης, και είχε τέκνα: Μαρία Αδελαΐδα (1685 - 1712), παντρεύτηκε το Λουδοβίκο, Δούκα της Βουργουνδίας. Λουδοβίκος ΙΕ΄ της Γαλλίας. Μαρία Άννα (1687 - 1690). Μαρία Λουίζα Γαβριέλλα (1688 - 1714), παντρεύτηκε τον Φίλιππο Ε΄ της Ισπανίας. κόρη (19 Ιουλίου 1691), θνησιγενής. γιος (9 Νοεμβρίου 1697), θνησιγενής. Βίκτωρ Αμεδαίος Φίλιππος Ιωσήφ (1699 - 1715), Πρίγκηπας του Πεδεμοντίου, πέθανε από ευλογιά. Κάρολος Εμμανουήλ Γ΄ (1701 - 1773), Δούκας της Σαβοΐας και Βασιλιάς της Σαρδηνίας. Εμμανουήλ Φιλιβέρτος (1 - 19 Δεκεμβρίου 1015).Το 1728 απεβίωσε η Άννα Μαρία και ο Βίκτωρ Αμεδαίος Β΄ έκανε δεύτερο, μοργανατικό γάμο με την Άννα Κανάλις της Κουμιάνα, κυρία των τιμών της μητέρας του και κόρη του Φραντσίσκο Μαουρίτσιο Κανάλις, Κόμη της Κουμιάνα. Ο Βίκτωρ Αμεδαίος Β΄ παραιτήθηκε υπέρ του γιου του και αποσύρθηκε με τη νέα του σύζυγο στο Κάστρο του Σαμπερύ· όταν όμως απεβίωσε, ο γιος του φυλάκισε την Άννα και μετά την έκλεισε σε μονή. Από την ερωμένη του Ζαν Μπατίστ ντ'Αλμπέρ ντε Λυν, διάσημη για την ομορφιά της, είχε φυσικά τέκνα: (νόθη) Μαρία Βιττόρια (1690 - 1766), παντρεύτηκε τον Βίκτορα Αμεδαίο Α΄ της Σαβοΐας-Καρινιάν. (νόθος) Βιττόριο Φραντσέσκο (1694 - 1762), στρατιωτικός. Νυμφεύτηκε την Μαρία Λουκρέτσια Φράνκι ντι Ποντ. The Gentleman's and London magazine: or monthly chronologer, 1741-1794, J. Exshaw., 1741 Chisholm, Hugh, ed. (1911). "Victor Amedeus II.". Encyclopædia Britannica 28 (11th ed.). Cambridge University Press. Frézet, Jean: Histoire de la Maison de Savoie, Volume 2, Alliana et Paravia, 1827 Oresko, Robert (2004). «Maria Giovanna Battista of Savoy-Nemours (1644-1724): daughter, consort, and Regent of Savoy». Στο: Campbell Orr, Clarissa, επιμ. Queenship in Europe 1660-1815: The Role of the Consort. Cambridge University Press, σσ. 16–55. ISBN 0-521-81422-7. Ragnhild, Marie Hatton (1997). Royal and republican sovereignty in early modern Europe. Cambridge University Press. ISBN 0-521-41910-7. Storrs, Christopher: War, diplomacy and the rise of Savoy, 1690-1720, Cambridge University Press, 1999, ISBN 0-521-55146-3 Symcox, Geoffrey: Victor Amadeus II: absolutism in the Savoyard State, 1675-1730, University of California Press, 1983, ISBN 978-0-520-04974-1 Vitelleschi, Marchese: The romance of Savoy, Victor Amadeus II. and his Stuart bride Volume I, Harvard College Library, New York, 1905